b'\n_START_ARTICLE_\nJosep Baselga i Torres\n_START_SECTION_\nBiografia\n_START_PARAGRAPH_\nLlicenciat en Medicina a 1982 per la Universitat Aut\xc3\xb2noma de Barcelona. Va obtenir el grau de doctor amb premi extraordinari en 1992. Fou Cap de Servei del Departament d\'Oncologia M\xc3\xa8dica, Hematologia i Oncologia  Radioter\xc3\xa0pica de l\'Hospital Universitari Vall d\'Hebron de Barcelona i des de 2000 membre de la Junta Directiva de l\'Institut de Recerca Vall d\'Hebron._NEWLINE_El mar\xc3\xa7 de 2010 va acceptar la proposta de la Universitat Harvard per dirigir, a partir de setembre de 2010, la divisi\xc3\xb3 d\'oncologia-amb m\xc3\xa9s de 100 investigadors-al MGH (Massachssets General Hospital), a Boston, Estats Units, que compatibilitza amb la presid\xc3\xa8ncia del Comit\xc3\xa8 Cient\xc3\xadfic del Vall d\'Hebron Institut d\'Oncologia (VHIO) - Hospital Universitari Vall d\'Hebron - de Barcelona. La proposta per al seu nomenament va partit del director del MGH Bruce Chabner._NEWLINE_El 5 de setembre de 2011 es va comunicar que exerciria de "Physician-in-chief", el que vindria a ser Director m\xc3\xa8dic per\xc3\xb2 amb compet\xc3\xa8ncies m\xc3\xa9s \xc3\xa0mplies, a partir l\'1 de gener de 2013 en l\'hospital Memorial Sloan-Kettering de Nova York; considerat el millor centre del m\xc3\xb3n en recerca oncol\xc3\xb2gica. \xc3\x89s membre de l\'Associaci\xc3\xb3 Americana d\'Investigaci\xc3\xb3 del C\xc3\xa0ncer (AACR)._NEWLINE_El 22 de juliol el President de la Generalitat, Carles Puigdemont i Casamaj\xc3\xb3, anuncia l\'adjudicaci\xc3\xb3 del XVIII Premi Internacional Catalunya de 2016  a tres cient\xc3\xadfics catalans per la seva tasca a escala mundial en la investigaci\xc3\xb3 sobre el c\xc3\xa0ncer: els doctors Josep Baselga, Manel Esteller i Joan Massagu\xc3\xa9.'